Diari Oficial de la Generalitat Valenciana


Sumari del DOGV 3528, del 30-06-1999 (1999/5890)

Informació pública de la modificació del Pla Especial i de Reforma Interior del Barri de Velluters.
---------------------------------------------------------------------------------------------------

### Dades del document

Número de DOGV
:   3528

Data del DOGV
:   30-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5890


Organisme emissor
:   Ajuntament de València

Tipus de document
:   Anunci

Informació pública de la modificació del Pla Especial i de Reforma Interior del Barri de Velluters. [1999/Q5890]
  
Mitjançant la resolució d'alcaldia U-3413, de 4 de juny de 1999, s'ha disposat el que es diu tot seguit:
  
 "Vist el Projecte de Modificació del Pla Especial de Protecció i de Reforma Interior del Barri de Velluters, formulat per AUMSA, en base a l'encàrrec efectuat per l'Acord de 28 de desembre de 1998, de la Comissió de Govern; en virtut del que s'estableix en els articles 46, 52, 55 i 57 de la Llei 6/1994, Reguladora de l'Activitat Urbanística, 152 i 154 del Reglament de Planejament que la desplega, 34 i 39 de la Llei 4/1998, de Patrimoni Cultural Valencià, i la resta de preceptes concordants; atés els informes del Servei de Planejament; i, en virtut de les atribucions conferides per l'article 21.1.n de la Llei 7/1985, Reguladora de les Bases de Règim Local, es resol:
  
1. Sotmetre a informació pública pel termini de 20 dies hàbils, mitjançant anuncis en el Diari Oficial de la Generalitat Valenciana i en un diari d'informació general editat a la Comunitat Valenciana, i amb la remissió prèvia de l'avís establit en l'article 46.3 de la Llei Reguladora de l'Activitat Urbanística, el Projecte de Modificació del Pla Especial i de Reforma Interior del Barri de Velluters, que va ser aprovat definitivament per l'Acord Plenari de 23 de juliol de 1992.
  
2. Mantenir la suspensió de l'atorgament de llicències de parcel·lació, edificació, demolició, i d'activitat per a la implantació d'usos i activitats en els àmbits del barri de Velluters que van ser determinats per la Resolució de l'alcaldia número U-6485, de 2 de desembre de 1998.
  
La suspensió abraça així mateix l'atorgament de llicències d'obres de reforma i/o menors quan tinguen per objecte l'habilitació d'un local destinat a la implantació d'una nova activitat subjecta a llicència.
  
La suspensió de llicències implica, també, la dels acords aprovadors de nous programes a la zona afectada.
  
3. Sol·licitar, simultàniament, un informe de la Conselleria de Cultura, Educació i Ciència (Direcció General de Patrimoni Artístic), en virtut del que s'estableix en l'article 34.2 de la Llei de Patrimoni Cultural Valencià."
  
I de conformitat amb el que s'estableix en els articles 46 i 52 de la Llei 6/1994, Reguladora de l'Activitat Urbanística, s'obri el període d'informació pública durant el termini de 20 dies, comptadors des de l'endemà de la publicació d'aquest acord als diaris corresponents, l'expedient es troba a disposició del públic a les dependències del nou ajuntament, avinguda d'Aragó, planta baixa, Oficina d'Informació, de 09.00 a 13.00 hores.